# Senaryo Ijans pou Ajans ki Bay Konsèy nan domèn Lojman ak Kliyan

Selon rejyon an, gen divès kalte ijans konseye nan domèn lojman ak kliyan dwe konnen lè y ap travay ansanm. Objektif senaryo pi ba fèt pou bay konseye nan domèn lojman ak kliyan yo egzanp sitiyasyon ijans ki ka genyen nan rejyon yo a ki kapab aplike pandan seyans edikasyon endividyèl oswa kolektif.

*Konseye nan domèn lojman ak kliyan dwe konprann divès tip katastwòf epi adapte materyèl preparasyon pou ijans ak retablisman yo a ak tip katastwòf ki rive pi souvan nan kominote yo a. Objektif fich sa a se bay yon apèsi tou kout konseye yo kapab enprime epi itilize ak kliyan; pou ou gen yon lis ijans ak teknik preparasyon ki konplè, ale sou* [*Ready.gov*](https://www.ready.gov/)*.*

## Evènman Ijans Endividyèl

Ijans endividyèl rive nan nivo fwaye epi li kapab rive tout kote, kèlkeswa kote a.

|  |  |
| --- | --- |
| **Ijans** | **Deskripsyon** |
| **Aksidan Chimik**  | Pwodui chimik tankou pwodui netwayaj, pwodui pou touye ti bèt sou plant, lwil motè, kewozèn, ak lòt pwodui ki kapab pran dife kapab tonbe oswa ou kapab vale yo pa aksidan. Pwodwi chimik kapab pwovoke yon eksplozyon tou oswa yo kapab fè dife pran si yo melanje oswa si yo an kontak ak chalè. Pifò pwodwi chimik gen enstriksyon alekri ki bay avètisman; ou dwe li yo anvan ou itilize pwodwi yo.[Li plis sou ijans konsènan pwodwi chimik sou Ready.gov](https://www.ready.gov/household-chemical-emergencies). |
| **Pàn Kouran** | Gen pàn kouran lè kouran an koupe sanzatann. Pàn kouran ka fè manje gate epi li ka anpeche ou itilize aparèy medikal lakay ou. Yon pàn kouran nan yon kominote kapab afekte sistèm kominikasyon, sèvis dlo ak/oswa sekirite, ak transpò, li kapab fè ti biznis, magazen, ponp gaz, ATM, bank ak lòt sèvis fèmen tou. [Li plis konsènan pàn kouran sou Ready.gov](https://www.ready.gov/power-outages). |
| **Dife** | Yon dife a domisil pran nan kay epi ka gen divès koz pou sa. Yon etid Administrasyon Dife nan Etazini fè bay koz sa yo pou domaj dife ki pran nan kay fè an 2017: Fè Manje (32.2%), Konpòtman Envolontè oswa Neglijan (11.8%), Dife ki Rete tou Limen (7.9%), Aparèy Elektrik k ap Fonksyone Mal (6.6%), Fimen (6.3%), ak lòt koz (35.2%).[Li plis konsènan dife a domisil sou Ready.gov](https://www.ready.gov/home-fires). |

## Evènman Ijans nan Tout yon Kominote

Ijans kominotè rive nan nivo kominote a epi yo depann souvan de rejyon kote kominote a plase a.

| **Ijans** | **Deskripsyon** | **Rejyon** | **Egzanp** |
| --- | --- | --- | --- |
| **Deboulman Nèj** | Yon deboulman nèj se yon kantite nèj ki deboule nan yon mòn, jeneralman sou pant 30 a 45 degre.* An mwayèn, 28 moun mouri nan yon deboulman nèj chak ivè nan Etazini.
* Lè deboulman nèj la kanpe, nèj la vin di tankou beton epi yo pa kapab detere moun yo.

[Li plis konsènan deboulman nèj sou Ready.gov](https://www.ready.gov/avalanche) | Li ka rive nenpòt kote ki gen nèj | N/A |
| **Sechrès** | Yon sechrès se yon peryòd pwolonje kote lapli ki tonbe a fèb nan yon fason ki pa nòmal, sa ki fè vin gen mank dlo.* Sechrès kapab yon gwo kou pou ekonomi yon zòn epi li kapab reprezante yon danje pou sante moun.
* Selon NOAA, sechrès koute Etazini anviwon $9 milya pa ane.
* Plis demann dlo ak popilasyon an ogmante epi dlo diminye, se plis ka gen gwo sechrès.

[Li plis konsènan sechrès sou Ready.gov](https://www.ready.gov/drought). | Ou jwenn li nan rejyon sèch tankou **California ak Arizona,** men li kapab rive nenpòt kote | Sechrès 1988 ki te afekte Gran Plèn yo, Kot Lwès, ak Nòdwès |
| **Tranblemanntè** | Tranblemanntè se deplasman plak tektonik latè, sa ki fè sòl la bay yon sekous britsoukou ki kapab dire kèk segonn rive kèk minit. * Nan kèk segonn, ti sekous lejè okòmansman an ka vin fò epi li ka vin vyolan.
* Tranblemanntè rive san avètisman epi li kapab rive nenpòt lè nan ane a.

[Li plis konsènan tranblemanntè sou Ready.gov](https://www.ready.gov/earthquakes). | Kèk eta pi fasil gen tranblemanntè, sitou **California, Hawaii, Nevada, ak Washington**. Gen tranblemanntè ki pa fèt fasil ki rive nan lòt eta. | Tranblemanntè ann Alaska an 2018 |
| **Epidemi ak Pandemi** | Yon epidemi se yon maladi ki pwopaje nan tout yon kominote nan yon moman byen detèmine. Yo pale de pandemi lè yon epidemi pwopaje nan tout mond lan.[Li plis konsènan pandemi sou Ready.gov](https://www.ready.gov/pandemic). | Li kapab rive nenpòt kote | Ijans nasyonal Maladi Kowonaviris (COVID-19) 2020;Epidemi Sendwòm Respiratwa Egi Sevè (SRAS) 2003 |
| **Inondasyon** | Yon inondasyon se lè dlo debòde epi li kouvri tè ki jeneralman sèch. * Inondasyon se youn nan katastwòf ki rive pi souvan nan Etazini.
* Siklòn ak tanpèt twopikal kapab pwovoke inondasyon lè baraj oswa dig yo tonbe, oswa lè lapli tonbe san rete.
* Gwo inondasyon brèf kapab rive nan kèk minit oswa kèk èdtan aprè gwo lapli.
* Destriksyon fizik apati yon inondasyon kapab varye, gen kèk ki bwote tout bagay sou pasaj yo, tankou kay, pon, machin; menm moun gwo dlo men wotè k ap desann rapid kapab bwote.

[Li plis konsènan inondasyon sou Ready.gov](https://www.ready.gov/floods). | **Zòn kotyè Etazini** yo pi fasil inonde, sitou pandan sezon siklòn. Gran flèv Etazini yo, tankou Mississippi, Colorado ak Rio Grande, te inonde rejyon nan zòn nan tou.  | Inondasyon nan Arkansas, Louisiana, Montana, ak South Dakota an 2019 |
| **Siklòn ak Tanpèt Twopikal** | Yon siklòn, yon tanpèt twopikal oswa yon siklòn twopikal se yon tip tanpèt ki fòme anwo dlo twopikal oswa sibtwopikal yo. * Gen siklòn jeneralman ant 1mye jen ak 30 novanm nan emisfè nò.
* Echèl van siklòn Saffir-Simpson se yon echèl oswa yon kategori 1 a 5 ki chita sou van maksimal siklòn sipòte. Plis kategori a wo se plis siklòn nan ka fè gwo dega.
* Siklòn ki afekte Etazini jeneralman rive nan oseyan atlantik, lanmè karayib, ak gòlf meksik. Yo kapab rive nan oseyan pasifik la tou men li ra. Si tanpèt sa yo sòti nan oseyan pasifik zòn nòdwès, yo rele yo “tifon.” Si tanpèt sa yo rive nan oseyan pasifik zòn sid oswa oseyan endyen, yo rele yo “siklòn.”

[Li plis konsènan inondasyon siklòn sou Ready.gov](https://www.ready.gov/hurricanes). | Siklòn afekte plizyè milyon moun ki ap viv **sou kòt atlantik la ak gòlf meksik** **la** chak ane. Kèk pati nan sidwès Etazini ak kòt pasifik kapab sibi fenonmèn meteyowolojik vyolan ki asosye ak siklòn tou, tankou tònad, inondasyon ak van vyolan. | Siklòn Harvey (TX), Irma (PR, USVI, FL and GA) an 2017, Florence (NC, SC) an 2018 |
| **Glismanntèren** | Plizyè faktè kapab pwovoke glismanntèren, tankou tranblemanntè, lapli ki tonbe kou delij epi ki pwolonje, vòlkan ki eklate, dife ki eklate, chanjman lòm kreye nan tè a ak deplasman natirèl topografi wòch ak montay. Glismanntèren ki fè plis mò se sa yo ki rive rapidman, tankou deboulman fatra, souvan san avètisman. [Li plis konsènan glismanntèren sou Ready.gov](https://www.ready.gov/landslides-debris-flow). | Li kapab rive nenpòt kote | Glismanntèren aprè vòlkan Mount St Helens an 1980. |
| **Vyolans an Mas** | Yon ensidan vyolans an mas se yon trajedi ki koze pa lòm ki kapab gen yon enpak sou tout yon kominote epi menm sou tout peyi a. Tip katastwòf sa yo, ki kapab fiziyad ak zak teworis, rive souvan san avètisman epi yo kapab rive nenpòt kote.[Li plis konsènan atak vyolans an mas sou Ready.gov](https://www.ready.gov/public-spaces). | Li kapab rive nenpòt kote | Sandy Hook Elementary School 2012; Atak teworis 11 sektanm 2001 |
| **Tònad ak Tanpèt Vyolan** | Yon tònad se yon gwo loraj ki prezante sou fòm nyaj an fòm antonwa k ap vire. * Vitès tònad kapab varye yon fason ki etonan de 30 a 70 kilomèt chak èdtan epi yo kapab rete anplas oswa an mouvman sou sòl la sou plizyè kilomèt.
* Tònad kapab frape rapidman san li pa prèske avèti oswa san avètisman ditou, sa ki pa kite ase tan pou moun ki nan zòn li ye a abrite yo.
* Tònad kapab pwovoke blese ki lejè oswa ki grav ak gwo destriksyon byen.

[Li plis konsènan tònad sou Ready.gov](https://www.ready.gov/tornadoes). | **Midwès ak sidwès** se rejyon ki pi ekspoze pou risk tònad nan Etazini; men chak eta yon jan riske tou.  | Tònad an Louisiana ak Oklahoma an 2019 |
| **Eklatman Vòlkan** | Yon vòlkan se yon ouvèti nan kwout tè a ki pèmèt wòch k ap fonn, gaz ak debri monte anlè. * Sann vòlkan kapab vwayaje plizyè santèn kilomèt epi yo kapab bay pwoblèm sante ki grav.
* Yon eklatman vòlkan kapab kontamine rezèv dlo, andomaje machin, redui viziblite akoz gwo bwouya ak gaz nuizib ki kapab menase zòn ki ba yo, li kapab bay pwoblèm respiratwa epi brile po ou, je, nen ak gòj ou.

[Li plis konsènan vòlkan sou Ready.gov](https://www.ready.gov/volcanoes) | Ou jwennvòlkan ki pi aktif yo **Alaska, Hawaii, California, ak Oregon**, men lòt eta ak tèritwa yo gen vòlkan ki aktif tou. | vòlkan Mount St. Helens 1980 |
| **Dife nan Forè** | Yon dife nan forè yo pa planifye oswa kontwole nan zòn plantasyon ki kapab pran dife, tankou forè, jaden oswa patiraj. * Jeneralman, sa ki deklannche dife nan forè se gwo sechrès, zeklè, oswa aksidan epi anpil fwa yo pa remake sa okòmansman.
* Dife nan forè pwopaje rapidman, yo andomaje plizyè ekta tè, epi sitou yo pwovoke destriksyon lè yo rive toupre kote moun ap viv.

[Li plis konsènan dife nan forè sou Ready.gov](https://www.ready.gov/wildfires). | Zòn sèch ki toupre forè, jaden oswa patiraj, tankou **Montana, Idaho, Wyoming, Washington, Colorado, Oregon, ak California**. | Dife nan forè sou Kòt Wès an 2020 |

## Lòt Lekti

* [Echanj HUD - Resous pou Rezistans Kominotè pa Tip Katastwòf](https://www.hudexchange.info/programs/community-resilience/community-resilience-resources-by-disaster-type/#natural-hazards)
* [Ready.gov - “Kanpay pou Preparasyon” sou plan Nasyonal](https://www.ready.gov/)
* [Administrasyon Sèvis Toksikomani ak Sante Mantal (SAMHSA) - Katastwòf pa Tip](https://www.samhsa.gov/find-help/disaster-distress-helpline/disaster-types)
* [Done konsènan Administrasyon Dife Etazini (USFA)](https://www.usfa.fema.gov/data/statistics/)